- Epesus
- <
- 5
- >

5
Aia memetacna memetac mbuŋa taŋraŋ
1 Mt 5.48, na Lk 6.36Aintik Raraŋ Aetaniaca ma nena moca mamatŋi ŋgoin, na ne mana mombonik teacrena. Ainda moca ne an mana morena tɨpemb kirarirmo raŋgairaŋ. 2 NA 29.18, na TN 1.9, na Ŋap 40.6, na In 13.34, na Ro 14.15, na 2 Ko 2.15, na Gal 2.20, na Ib 7.27, na 10.10, na 1 Io 3.11, na 3.23Aintik ne kabena meikramtaɨrmo mamatŋirena tɨpemb kirarirap taŋraŋ, na an tɨpna kirara, Karaisa aimo matŋirenan. Na ma ndona eteacna watnan neaŋga aimo otacatna. Na ma Raraŋ Aetaniacmo ndona eteacna watta neaŋrinanna, ma an gɨmbambara iŋpai tarar laŋapna kirar toca neaŋrinan.
3 Ro 6.13, na 1 Ko 5.1, na 2 Ko 12.21, na Kol 3.5, na 1 Te 4.3Ainda moca meacramootna kaŋtertaapna tɨpemb kirarir ŋgorikca kai mo teac, na kaina tɨpemb ŋgadudukar ŋgorikmo, muruŋcamiŋa kai mo teac, na reik laiŋ, laiŋga aŋgɨca wɨtta mona iromo kai aŋgɨ teac. Na an reikta kamna tɨp emtemma nena rɨkca kai laru teac. Na aia Raraŋ Aetaniacna meikramtaɨra ainta kambta kirarira ndopna mɨnna wanaiŋ. 4 Mt 12.35, na Ro 1.28, na Epe 4.29Na ne kamb ŋgadudukapa, ŋaŋaona kambapa, taŋbugainna kamb ŋgorikca kai mbop teac. Na ainta tɨpna kirara aia mona mɨnna wanaiŋ. Na aia Raraŋ Aetaniacmo kam laŋ neaŋ te, anna laŋ. 5 1 Ko 6.9-10, na Gal 5.19-21, na Kol 3.5Na ne gainda matau lamŋirena, meacramootna kaŋtertaapna tɨpemb kirarirapa, kaina tɨpemb ŋgadudukar ŋgorikcapa, reik laiŋ, laiŋga aŋgɨca wɨtta mona iroarmo kai aŋgɨ teac, ainta meikramtaɨrta tɨpemb kirarira anna mina mɨrpembraraiŋta dawara mbendeirena kirar, na ainta meikramtaɨra mina Karaisapa Raraŋ Aetaniacna bubuoca mba mbukitndai.
6 Ro 1.18, na Kol 2.4, na 2.8, na 2 Te 2.3Na ne ndoritake, matau wat, moca ne paparuna meikramtaɨrta kamb kamndera raŋgaica, anna ndo nenmo wɨŋa, ne an tɨpemb kirarir ŋgorikca raŋgai nari. Na ainta tɨpembta kirarir koindta moca, Raraŋ Aetaniaca ndona kambmo nda mboprena meikramtaɨrmo nikkatrena. 7 Ainda moca ne ainta meikramtaɨrmo kai pitkumi taŋ teac. 8 In 12.36, na Up 26.18, na Ro 1.21, na 2 Ko 3.18, na Epe 2.11-13, na Kol 1.13, na 1 Pi 2.9, na 1 Io 2.9Na ne ŋgaua neaupna inik ndeacrina, na mandeaca Kacootta nenmo memetaca tɨkrinan. Aintik nena tɨpembta kirarira an memetaca eacrina meikramtaɨrta kirar toc ndeacraŋ. 9 Gal 5.22Na memetaca ma reik laiŋta tɨpemb kirarirapa, tɨpemb kirarir wandoikapa, kamb gidkara mbopi laruna reac laŋ. 10 Ro 12.2, na Pil 1.10, na 1 Te 5.21, na 1 Ti 2.3Ainda moca ne towaica Kacootta toŋgorena landamŋina tɨpemb kirarirmo ne aŋgɨ. 11 Ro 6.21, na 1 Ko 5.9-11, na Gal 6.8, na 2 Te 3.6, na 3.14, na 2 Io 1.10-11Na ne kai neaupa raŋgaica tɨpemb ŋgorikca morena meikramtaɨrap kai pitkumi taŋ teac. Ainta tɨpna kirara ma gagam laŋa mba mo larurenan. Wanaiŋ. Na ne ainta tɨpna kirara meikramtaɨrmo gainda wandac, anna laŋa wanaiŋ. 12 Na an tɨpemb kirarira mina iŋgoroca morenanna, aku mba mac mbopi laruitndai. Wanaiŋ. Na aku an reikta kamb ndondopca numbira morenan. 13 In 3.20-21, na Ib 4.13Na memetaca ma iŋgoroca eacrena tɨpemb kirarirmo, moi laruca mina muruŋa raekca waekekeca eacnandet. 14 Ais 26.19, na 60.1, na Ro 13.11Na an mɨnna memetaca reac ianna moca raek waekekeca laru te, an reac toco, ma memetac toc ndarurenan. Ainda moca kam tɨp ianna eacrenan, na ma aindoprina,
“U mandaia mandeaca ŋgorenanna,
u ŋgepnandet.
Te, u muk ndiŋ mac nda ŋgepnandet.
Na Karaisa unmo memetaca neaŋnandet.”
15 Ainda moca ne ndorita tɨpemb kirarirta moca matau wat. Na ne ramootta landamŋi kocorta kirara kai taŋ teac, wanaiŋ. Ne an ramootta landamŋiap taŋrena ramootna kirar toca taŋraŋ. 16 Gal 6.10, na Kol 4.5Na mandeaca ne Raraŋ Aetaniacna tɨpna kirara mona ŋgaŋganŋgɨap. Na mandeacna mɨnna aia eacrenanna, anna kɨdrɨk ŋgoreac, aintik ne ndoritake, matau wat, na ne reik laiŋga moraŋ, moca an kɨdrɨkca wanaiŋa taŋ nari. 17 Ro 12.2, na Kol 1.9, na 1 Te 4.3, na 5.18Na ne ŋaŋaona tɨpemb kirarira kai mo teac. Wanaiŋ. Ne Kacootna toŋtoŋna tɨpna kirarmo, ne matau lamŋiraŋ.
18 ML 20.1, na Ais 5.11, na 5.22, na Lk 21.34Na ne wain pukca kai amca rore teac. Ainta tɨpna kirara nenmo mo ŋgocrairenan. Na ne Raraŋ Aetaniacna Ŋeroŋmo watcarica, ma nenmo mbuki mɨnna tɨk. 19 Ŋap 33.2-3, na Up 16.25, na 1 Ko 14.26 Kol 3.16-17Na an mɨnna ne Raraŋ Aetaniacna meikramtaɨrap kamb ndop te, ne an ŋaparta timbigta kapca eacrena ŋaparmo umb, na Raraŋ Aetaniacna i aŋgɨ ŋgeprena ŋapar motocmo umb, na Ŋeroŋ Ratta nena nikinik iroara tɨkrina ŋaparmo umb. Na ne an ŋaparmo ndorita upapa, nikinik iroar puŋga Kacootmo umb. 20 Ŋap 34.1, na Ais 63.7, na Ib 13.15, na 1 Pi 2.5Na memetmbaca ne reik muruŋna moca, ne aina Kacoot Iesus Karaisna i mbuŋa, ne Raraŋ Aetaniac Aetmo kam laŋa neaŋraŋ.
Meikramtaɨr laŋtaŋgoarta kambca Pola an ndoprinan
21 Pil 2.3, na 1 Pi 5.5Na ne meacramoot kabe, kabea Karaismo toriraŋ, na ne Raraŋ Aetaniacna meikramtaɨrmo kabe, kabena kaŋgaukca eacraŋ.
22 RL 3.16, na Epe 6.5, na Kol 3.18, na 1 Pi 3.1Na ne meikpitikca, ne ndorita kaŋterta kaŋgaukca eacraŋ, an tɨpna kirara ne Kacootna kaŋgaukca eacrenan. 23 1 Ko 11.3, na Epe 1.22-23, na Kol 1.18Na anna gaind, ramootta ma ndona meacmo paŋanmbai ndeacrena, na an kirara Karaisa ma Iesusna rɨtɨpaikta meikramtaɨrta tumnambta paŋanmbai ndeacrena. Na Iesusna rɨtɨpaikta meikramtaɨrta tumnambca mina Karaisna tik, na Karaisa manmo mac nda aŋgɨrinan. 24 Na Iesusna rɨtɨpaikta meikramtaɨrta tumnambca Karaisna kaŋgaukca eacrenan. Aintik ne meikpitik toco, ne memetmbaca ne ndorita kaŋterta kaŋgaukca eacraŋ.
25 Gal 1.4, na Kol 3.19, na 1 Pi 3.7Na ne ramtaɨr, ne ndorita meikmo mataui matŋiraŋ, na an tɨpna kirara Karaisa Iesusna rɨtɨpaikta meikramtaɨrta tumnambmo matŋirena, ma ndona eteacna wat neaŋga Iesusna rɨtɨpaikta meikramtaɨrta tumnambmo otacatna. 26 In 15.3, na 17.17, na Ta 3.5, na Ib 10.10, na 10.22, na 1 Io 5.6Aintik ma pukapa, mana kamb puŋga, ma Iesusna rɨtɨpaikta meikramtaɨrta tumnambmo ruca, ma minmo moca mina Raraŋ Aetaniacna lamnɨacmo rat ndarurinan. Na an tɨpna kirar mbuŋa Karaisa Iesusna rɨtɨpaikta meikramtaɨrta tumnambmo moca, mina manan ŋgoin ndarurinan. 27 2 Ko 11.2, na Epe 1.4, na Kol 1.22Na ma an Iesusna rɨtɨpaikta meikramtaɨrta tumnambmo, moa mina mana lamnɨacmo taror laŋ ŋgoin ndaruna mori, te, an Iesusna rɨtɨpaikta meikramtaɨrta tumnambmo, mina patiŋapa, rirapa ainta reik kocor. Wanaiŋ. Na an Iesusna rɨtɨpaikta meikramtaɨrta tumnambca, mina ratarapa makukar kocor ndeacraŋna. 28 Ainda moca an tɨpna kirar mbuŋa, ne ramtaɨr, ne ndorita meikmo matau matŋiraŋ, na an tɨpna kirar motocmo ne ndorita tikembmo matŋirena. Na ramootta ma ndona meacmo mataua matŋirenanna, ma ndo ŋgoinmo ma matŋirenan. 29 Na aia lamŋirena, ramoot ianna ma ndona tikmo puŋnaŋgepca mba morenan. Wanaiŋ. Ma manmo amna reaca neaŋrenanna, na ma manmo matau raupŋirenan, na an tɨpna kirara Karaisa Iesusna rɨtɨpaikta meikramtaɨrta tumnambmo ainda morenan, 30 Ro 12.5, na 1 Ko 6.15, na 12.27, na Epe 1.22-23na an tɨpna kirara aia Karaisna tikna umbumburta kirar toc. 31 RL 2.24, na Mt 19.5, na Mk 10.7-8, na 1 Ko 6.16Na Raraŋ Aetaniacna timbigta kapca gaindoprena, “Ainda moca ramootta ma ndona aemaetmo tɨkcarica ndona meacap mɨkrenan, na maniŋa tik kabe ndarurena.” 32 Kol 3.19, na 1 Pi 3.6, na KIEK 19.7Na an kam roora, ma ndona iro aniacap. Na aku ndo mbuŋa, Karaisapa mana Iesusna rɨtɨpaikta meikramtaɨrta tumnambta, kam ndoprena. 33 Na an kamma aku mboprenanna, anna ramoot kabe, kabemo aindoprenan, ne ndorita meikmo matau ŋgoinna matŋiraŋ, na an tɨpna kirara ne ndorimo matŋirena kirar. Ainda moca meikpitikca mina ndorita kaŋtermo toriraŋ.

- Epesus
- <
- 5
- >

5:1 Mt 5.48, na Lk 6.36

5:2 NA 29.18, na TN 1.9, na Ŋap 40.6, na In 13.34, na Ro 14.15, na 2 Ko 2.15, na Gal 2.20, na Ib 7.27, na 10.10, na 1 Io 3.11, na 3.23

5:3 Ro 6.13, na 1 Ko 5.1, na 2 Ko 12.21, na Kol 3.5, na 1 Te 4.3

5:4 Mt 12.35, na Ro 1.28, na Epe 4.29

5:5 1 Ko 6.9-10, na Gal 5.19-21, na Kol 3.5

5:6 Ro 1.18, na Kol 2.4, na 2.8, na 2 Te 2.3

5:8 In 12.36, na Up 26.18, na Ro 1.21, na 2 Ko 3.18, na Epe 2.11-13, na Kol 1.13, na 1 Pi 2.9, na 1 Io 2.9

5:9 Gal 5.22

5:10 Ro 12.2, na Pil 1.10, na 1 Te 5.21, na 1 Ti 2.3

5:11 Ro 6.21, na 1 Ko 5.9-11, na Gal 6.8, na 2 Te 3.6, na 3.14, na 2 Io 1.10-11

5:13 In 3.20-21, na Ib 4.13

5:14 Ais 26.19, na 60.1, na Ro 13.11

5:16 Gal 6.10, na Kol 4.5

5:17 Ro 12.2, na Kol 1.9, na 1 Te 4.3, na 5.18

5:18 ML 20.1, na Ais 5.11, na 5.22, na Lk 21.34

5:19 Ŋap 33.2-3, na Up 16.25, na 1 Ko 14.26

5:19 Kol 3.16-17

5:20 Ŋap 34.1, na Ais 63.7, na Ib 13.15, na 1 Pi 2.5

5:21 Pil 2.3, na 1 Pi 5.5

5:22 RL 3.16, na Epe 6.5, na Kol 3.18, na 1 Pi 3.1

5:23 1 Ko 11.3, na Epe 1.22-23, na Kol 1.18

5:25 Gal 1.4, na Kol 3.19, na 1 Pi 3.7

5:26 In 15.3, na 17.17, na Ta 3.5, na Ib 10.10, na 10.22, na 1 Io 5.6

5:27 2 Ko 11.2, na Epe 1.4, na Kol 1.22

5:30 Ro 12.5, na 1 Ko 6.15, na 12.27, na Epe 1.22-23

5:31 RL 2.24, na Mt 19.5, na Mk 10.7-8, na 1 Ko 6.16

5:32 Kol 3.19, na 1 Pi 3.6, na KIEK 19.7

© 2016 Pioneer Bible Translators