- 2 Timoti
- <
- 3
- >

3
Gan tiacarpaikna mamaina ra kɨpca rambuŋai te, meikramtaɨra tɨpemb kirarir ŋgorikca moraŋnandet
1 1 Ti 4.1, na 2 Ti 4.3, na 2 Pi 3.3, na 1 Io 2.18Ainda moca u gaind ndamŋi, gan tiacarpaikna mamaina ra kɨpca rambuŋai te, makukar wɨt ŋgorik koinda laruraŋnande. 2 Ro 1.29-31, na 1 Ti 1.20, na 6.4, na 2 Pi 2.3, na 2.12Te, meikramtaɨra ndorita toŋtoŋgar tiŋgikca raŋgairaŋnande, na mina kituknduk aŋgɨna toŋtoŋ ŋgoin. Na mina ndorita irembca aŋgɨ ŋgep te, mina kamma mba waracitndai, na mina kaega monande, na kabena meikramtaɨrmo peperena kamb ŋgorikca mbopraŋnande. Na mina ndorita aemeraeterta kambca mba waracitndai, na meikramtaɨra minmo tɨpemb kirarir laiŋga morinan, na mina minmo kam laŋa mba neaŋitndai, na Raraŋ Aetaniacna tɨpemb kirarirmo, mina iŋ neaŋnandet. 3 Ta 2.3, na 2 Pi 3.3Na mina kabena meikramtaɨrmo, ac tɨkna iroar laiŋgap kocor, na mina kaegna kamma mo te, an kaega wandoŋaina taupemb kocor. Na kabena meikramtaɨrmo mina minmo ndoŋndoŋ rapacrena. Na mina ndorita tikna toŋtoŋa mba raŋgaiitndai, na mina ruŋca kabena meikramtaɨrmo mo ŋgocrainandet. Na tɨpemb kirarir laiŋga mina manmo puŋnaŋgepca monandet. 4 Pil 3.19, na 2 Pi 2.13, na Iu 1.4, 19Na mina ndorita aikndamtaɨrmo, mina minmo tɨpemb kirarir ŋgorikca monandet. Na mina ndorita iroar ŋgorikmo, tawi ŋgoinna raŋgairaŋnande. Te, mina gaind ndamŋinandet, mina ndori irembapna ramtaɨr anik. Na mina Raraŋ Aetaniacmo mba toŋgoitndai, na mina gan tiacarpaikna toŋgorena ainta tɨpemb kirarirmo mina toŋgoraŋnande. 5 Mt 7.15, na 7.21, na Ro 2.19-20, na 2 Te 3.6, na 1 Ti 5.8, na 6.5, na Ta 1.16Te, mina Raraŋ Aetaniacna tɨpemb kirarirmo mina ndorita tikemb tiŋgik puŋga raŋgainandet. Na mana tɨpemb kirarir gidkara eacrena gargar aniaca mina emtemma mba lamŋiitndait. Aintik ainta ramtaɨra u minmo iukaia tawan ndeacraŋ.
6 Mt 23.14, na Ta 1.11Na ainta ramtaɨra mina taupembta koreca iroar laiŋ kocorta meikta kaikca mbukna morenan, te, minmo wai aoca mina iroarta ŋginaiŋga monande. Na an meikca mina tɨpemb ŋgorikta makukar wɨtta morinan, na an makukna makukara mina mbukca watrinan. Na ma mina nikinik iroar mo ŋgepca minmo wɨŋga mina mɨniŋ kocorta tɨpemb kirarira morenan. 7 Na ainta meikca mina riptiar aŋgɨna toŋtoŋgar anikap, na mina Raraŋ Aetaniacna kam gidikca mina landamŋi aŋgɨna mɨnna wanaiŋ. 8 NA 7.11, na Ro 1.28, na 2 Ko 13.5, na 1 Ti 6.5, na 2 Ti 2.25Ainda moca atua Ianesapa Iambresa, maniŋa Mosesmo puŋnaŋgepca mori. Na an kirar kabea morena ramtaɨra, mina kam gidikmo puŋnaŋgepca morena. Na mina iroara ŋaŋaori, na mina Raraŋ Aetaniacmo gidikca mba rɨpacrena.* Na Mosesna mɨnna ma Isip ndeacri, Iudanaŋgepca mina gainda ninirena, Ianesapa, Iambres anna Isipna gagrirta ramoot paŋanna reik tɨpembmo wacica aŋgɨrena ramootniŋ. Na u Nda Aŋgɨatna timbigta kap sapta 7 wes 22, na sapta 9 wes 11na inikca wat. 9 Na mina an tɨpemb kirarira, ma mba acnairi. Wanaiŋ ŋgoin. Aintik meikramtaɨra muruŋcamiŋa wat te, mina tɨpemb kirarira muruŋcamiŋa ŋaŋao ŋgoin. An kirara atua meikramtaɨra watrinanna, Ianesapa Iambres mbaniŋa morena ŋaŋaŋaona tɨpembta kirarir.
Timoti ma Raraŋ Aetaniacna kammo utiŋa gagra
10 Pil 2.22, na 1 Ti 4.6Na u aukap eacri, u aukna tɨpemb kirarira u lamŋirena, aku meikramtaɨrmo Raraŋ Aetaniaca toŋgorena tɨpemb kirarira aku minmo riptirena. Na aku taŋrena tɨpemb kirarirapa, mana mɨnɨŋna tɨpemb kirarirmo, u muruŋcamiŋa lamŋirena. Na u lamŋirena aku Raraŋ Aetaniacmo gagraca rɨpacrena, na memetmbaca aku ndona nikinik iroa moi gagraca aiŋira morenan, na aku kabena meikramtaɨrmo matŋirenan, na aku gagra wɨtɨkca, makukara mbukrena. 11 Ŋap 34.19, na Up 13.14-52, na 14.1-20, na 2 Ko 1.10Na meikramtaɨra aukmo morina tɨpemb ŋgorikcapa, gɨgɨrara muruŋcamiŋa aukmo Antiokapa, Aikoniammapa, Listara tɨkca aku mbukrenanna u lamŋirena. Na an reik ŋgorik koindara mina aukmo an auŋembca tɨkca morinanna u lamŋirena. Na Kacootta aukmo an makukar wɨtmo otaca aku laŋ ndeacrena. 12 Mt 16.24, na In 15.20, na 17.14, na Up 14.22, na 1 Te 3.3Gidik ŋgoin, meikramtaɨra muruŋcamiŋa Karais Iesusmo mɨkna morenanapa, Raraŋ Aetaniacna tɨpemb kirarirmo raŋgaina morenanna, meikramtaɨra minmo tɨpemb ŋgorikca monandet. 13 2 Te 2.11, na 1 Ti 4.1, na 2 Ti 2.16Na meikramtaɨr ŋgorikcapa, paparuna ririptia morena ramtaɨra mina meikramtaɨrmo paruraŋnandet. Ainda moca meikramtaɨr ŋgorik toco, mina paruraŋnandet, na mina tɨpemb kirarira kocnai ŋgocrainandet.
14 1 Ti 1.13, na 2.2Na un ŋgoinna u an kammo u aŋgɨrinanna, na u anna rɨpacrenan, na u anmo utiŋi gagara. Na meikramtaɨra unmo riptiar neaŋgatnanna, u minmo mataua lamŋirena. 15 In 5.39, na 1 Pi 1.20-21Na an mɨnna u nuoc teker ndeacrinanna, u lamŋirena, u Raraŋ Aetaniacna Timbigta Kap rat mbuŋa u an landamŋi aŋgɨatna. Na an Timbigta Kapca unmo iroar laiŋga neaŋna mɨn, te, u Karais Iesusa rɨpacna, na Raraŋ Aetaniaca unmo mac nda aŋgɨnande. 16 Ro 15.4, na 2 Ti 2.21, na 2 Pi 1.20-21Na Raraŋ Aetaniacna Ŋeroŋa ma ndo ŋgoinna, an kambca Raraŋ Aetaniacna Timbigta Kap ndeacrena kammo, moca larurina. Aintik an kamma ma reac laŋ ŋgoin, ma aimo kam gidikna riptia neaŋrena, na ma iroar laiŋ kocorta meikramtaɨrmo wandoŋairena, na aina mbibirac eteaca wandoŋairena, na aimo Raraŋ Aetaniacna lamnɨac ŋgoutta tɨpemb kirarirmo wandoikca mona riptirena. 17 1 Ti 6.11, na 2 Ti 2.21Ainda moca an kamma aimo Raraŋ Aetaniacna meikramtaɨrmo, moca aia tɨpemb kirarir laiŋmo muruŋa aŋgɨrinanna, na aimo ma mo kocroca aia aiŋir laiŋmo muruŋa mona.

- 2 Timoti
- <
- 3
- >

3:1 1 Ti 4.1, na 2 Ti 4.3, na 2 Pi 3.3, na 1 Io 2.18

3:2 Ro 1.29-31, na 1 Ti 1.20, na 6.4, na 2 Pi 2.3, na 2.12

3:3 Ta 2.3, na 2 Pi 3.3

3:4 Pil 3.19, na 2 Pi 2.13, na Iu 1.4, 19

3:5 Mt 7.15, na 7.21, na Ro 2.19-20, na 2 Te 3.6, na 1 Ti 5.8, na 6.5, na Ta 1.16

3:6 Mt 23.14, na Ta 1.11

3:8 NA 7.11, na Ro 1.28, na 2 Ko 13.5, na 1 Ti 6.5, na 2 Ti 2.25

*3:8 Na Mosesna mɨnna ma Isip ndeacri, Iudanaŋgepca mina gainda ninirena, Ianesapa, Iambres anna Isipna gagrirta ramoot paŋanna reik tɨpembmo wacica aŋgɨrena ramootniŋ. Na u Nda Aŋgɨatna timbigta kap sapta 7 wes 22, na sapta 9 wes 11na inikca wat.

3:10 Pil 2.22, na 1 Ti 4.6

3:11 Ŋap 34.19, na Up 13.14-52, na 14.1-20, na 2 Ko 1.10

3:12 Mt 16.24, na In 15.20, na 17.14, na Up 14.22, na 1 Te 3.3

3:13 2 Te 2.11, na 1 Ti 4.1, na 2 Ti 2.16

3:14 1 Ti 1.13, na 2.2

3:15 In 5.39, na 1 Pi 1.20-21

3:16 Ro 15.4, na 2 Ti 2.21, na 2 Pi 1.20-21

3:17 1 Ti 6.11, na 2 Ti 2.21

© 2016 Pioneer Bible Translators