- 1 Tesalonika
- <
- 5
- >

5
Aia ndorimo aŋgɨri ŋgobaca Kacootna mac nda kɨkɨpna oitna mɨnna ndabina
1 Mt 24.36Na ne Iesusa rɨpacrena laiplacar, aia nenmo an reik laruna kɨdrɨkapa, rana kamma mba tirca mbopitndai. 2 Mt 24.42-44, na Lk 12.39, na 2 Pi 3.10, na KIEK 3.3Anna ne ndori koinda ne lamŋia mairina, Kacootna mac nda kɨpna ra, ma tawi ŋgoinna macmakɨmna ramootta mouŋ nakɨpekna kirar toc nakɨp larunande. 3 Esi 13.10, na Osi 13.13, na Mt 24.39, na Lk 21.34-35, na In 16.21-22Na meikramtaɨra gaindopnandet, “Mandeacna oitna mɨnna laŋ ŋgoin. Aia laŋ ndeacnande.” Na mina mo ŋgocraina reik toco anduna tɨki larunande, an kirara meaca mooŋnuoca mɨrna aŋgɨekna gɨrgɨrna kirar toc. Na mina an reik narica kɨpcarica iŋgorocna taupemb kocor. 4 Ro 13.12-13, na 1 Io 2.8Aintik min laiplacar, ne neaupna inikca mba eacreke, na ŋarikca an ra laruca ne ŋgep ŋgoreac naŋgepca wat nari, na macmakɨmna ramootta mouŋ nakɨpca u mana watca ŋgep ŋgoreac naŋgepek toca wat nari. Wanaiŋ. 5 Ro 13.12, na Epe 5.8-9Na ne meikramtaɨr muruŋcamiŋa raapa tacna wɨwɨrna memetacnan. Na aia mba mouŋapa neaup diriŋna iniknanna wanaiŋ. 6 Mt 24.42, na 25.5, na 25.13, na 1 Pi 5.8Aintik aia kabena, meikramtaɨr ndeida ŋgorena kirara kai ŋgo teac, anna laŋ aina lamnikca watti eacraŋ te, na aina iroar inkara matau pɨarke. 7 Lk 21.34-36, na Ro 13.13, na Epe 5.14Na aia lamŋirena, ŋgorena meikramtaɨra, mina mouŋ naŋgorena. Na puk amba ŋaŋaorenanna, mina mouŋa puk ammi ŋaŋaoraŋnande. 8 Ais 59.17, na Epe 6.13-17Na aia rana memetacna inik ndeacrena wiwit, aina iroara mataua lamŋi rapacrena. Na aia Raraŋ Aetaniaca rɨpacrena tɨpna kirarmo, matau utiŋ gagrarenan, na kabena meikramtaɨrmo mamatŋina tɨpemb kirarirmo, matau utiŋ gagrarenan, na an tɨpemb kirarirmo tik ŋgapaoca rugut paŋanna wawarana reac toca aoca leacrenan. Na Raraŋ Aetaniac, an tɨpemb kirarir laiŋ puŋga ma aimo aŋgɨnandet, na an kirarirmo, aia paŋanna wawarana reac toca paŋainda atuocnandet, na aia matau wɨtɨk gagraca Iesusna lambina, ma aimo mac nda aŋgɨnandet. 9 Ro 9.22, na 1 Te 1.10, na 2 Te 2.13-14, na 1 Pi 2.8Na Raraŋ Aetaniac ma aimo ndona an nikkakatna gɨrgɨrna makuk aŋgɨnake, mba larapacri. Wanaiŋ. Ma aimo larapacrinanna, aina Kacoot Iesus Karaisa ma aimo mac nda aŋgɨnande. 10 Ro 14.8-9, na 2 Ko 5.15, na 1 Te 4.14Na Iesus ma ai ŋgotacna moca menacatna, aintik aia menacri, co, aia menac ŋgocor ndeacrenan, aia manap eteacna watap eacnandet. 11 Iu 1.20Aintik nena mandeaca morena tɨpembta kirarira, nena kabe, kabea Raraŋ Aetaniacna meikramtaɨrmo, an kam laŋ wiwiti mbopca mina ndorita iroar inkara moi gagrana.
Raraŋ Aetaniac ma rɨpacrina meikramtaɨrmo otaca mina tɨpemb kirarir laiŋ aŋgɨnande
12 1 Ko 16.18, na Pil 2.29, na 1 Ti 5.17, na Ib 13.7, na 13.17Na ne Iesusa rɨpacrena laiplacar, aia nenmo gaindopnandet, ne ndori kotacrena ramtaɨrmo toriraŋ. Na Kacootta ma minmo nena Iesusna rɨtɨpaikta meikramtaɨrta tumbunna ŋginaiŋta ramtaɨr paŋainda tɨkrina, mina nenmo tɨpemb kirarir laiŋga mo te, nenmo mbibirac laŋ ndeacna kamma mina nenmo an wiwitinande. 13 Na ne mataua lamŋirenan, an aiŋira mina nena morenanmo, ne minmo toriraŋ te, minmo matau matŋiraŋ. Na ne muruŋcamiŋa nikinik iro kabea aŋgɨca eacraŋnandet.
14 Gal 5.22, na 6.1-2, na Kol 3.12, na 2 Te 3.6, na 3.11, na 3.15, na Ib 12.12Na ne Iesusa rɨpacrena laiplacar, aia nena iroar inkara moi ŋgepca, ne an aiŋira boboroca morena meikramtaɨrta tɨpemb kirarirmo moi wandoŋai, na an rugdar morenanmo, moi gagra te, an gagrar kocortanmo otac. Na ne an meikramtaɨrmo laŋanna tɨki mo.
15 ML 20.22, na Mt 5.39, na Ro 12.17, na 1 Ko 6.7, na 1 Pi 3.9Na mandaia nemo tɨpemb kirarir ŋgorikca mo te, ne mina tɨpemb ŋgorikca kai mac nda ruti teac, ne minmo otaca tɨpemb kirarir laiŋga mona taupembta kore. Na memetmbaca ne Raraŋ Aetaniacna meikramtaɨrapa, kabena meikramtaɨrap minmo an tɨpemb kirarir kabea moraŋ.
16 2 Ko 6.10, na Pil 4.4Na ne memetmbaca toŋtoŋ niŋgik ndeacraŋ. 17 Lk 18.1, na Epe 6.18, na Kol 4.2, na 1 Pi 4.7Na ne mbendeina kai ŋate teac. 18 Epe 5.20, na Kol 3.17Mindacniŋ titocna reikca nenmo larueknanmo, ne Raraŋ Aetaniacmo kam laŋ neaŋ. Na Raraŋ Aetaniac ma toŋgorinanna, meikramtaɨra Karais Iesusa mɨkrinanda, mina muruŋa aintocna tɨpemb kirarira moraŋ.
19 Epe 4.30, na 1 Ti 4.14, na 2 Ti 1.6Na Ŋeroŋ Ratta nenmo reac ianna mo ndop te, ne manmo kai kɨrac teac. 20 1 Ko 14.1, na 14.39Na meikramtaɨra nemo rambca moca mbopatna ramtaɨrta kambca nenmo mbop te, ne minmo kai ŋate teac. 21 1 Ko 2.11, na 2.15, na Pil 4.8, na 1 Io 4.1Na ne ndori puŋga an kambca ritri, na mana laiŋ tiŋgik aŋgɨ, 22 Iop 1.1, na 1.8, na 2.3te, ne tɨpemb ŋgorikmo tɨkcarica, iukai.
23 Ro 15.33, na 1 Ko 1.8, na Pil 4.9, na 1 Te 3.13, na 2 Te 3.16Na Raraŋ Aetaniac, ma nikinik iro wetwet laŋ ndeteacna mɨnɨŋ, na ne manmo ndorita iroar inkara muruŋa mana neaŋ te, ma nenmo moi ratar koind tarunande. Na ma nena ŋerŋgaurapa, nena nikinik iroar muruŋapa, nena tikemb muruŋcamiŋmo, ma matau bubuocnande, te, ne laiŋ koind tarunandet, na an ra, aina Kacoot Iesus Karaisa nda kɨp te, ne tɨpemb ŋgorik kocor. 24 1 Ko 1.9, na 10.13, na 2 Te 3.3Na Raraŋ Aetaniac, ma ndona mboprena kambca raŋgairena, ainda moca ma nena ŋgacrena, na an reikca ma nena mo ndoprinanna, ma nenmo ainda monande.
25 Kol 4.3, na 2 Te 3.1Na ne Iesusa rɨpacrena laiplacar, ne Raraŋ Aetaniacmo mbendeia digi te, ma aimo otacnandet.
26 Ro 16.16Na nena Iesusa rɨpacrena laiplacarta tɨp kirar ianna gaind, ne kabe, kabea kabena meikramtaɨrmo pipopotacrenan.
27 Na aku nenmo Kacootna i mbuŋa kam gargar mbuŋa gaind mambopek, ne gan timbiŋ raparna kambmo Iesusa rɨpacrena laiplacarmo muruŋcamiŋa mbopi warac.
28 Na aina Kacoot Iesus Karaisna kakadmaica nenap eacnande.

- 1 Tesalonika
- <
- 5
- >

5:1 Mt 24.36

5:2 Mt 24.42-44, na Lk 12.39, na 2 Pi 3.10, na KIEK 3.3

5:3 Esi 13.10, na Osi 13.13, na Mt 24.39, na Lk 21.34-35, na In 16.21-22

5:4 Ro 13.12-13, na 1 Io 2.8

5:5 Ro 13.12, na Epe 5.8-9

5:6 Mt 24.42, na 25.5, na 25.13, na 1 Pi 5.8

5:7 Lk 21.34-36, na Ro 13.13, na Epe 5.14

5:8 Ais 59.17, na Epe 6.13-17

5:9 Ro 9.22, na 1 Te 1.10, na 2 Te 2.13-14, na 1 Pi 2.8

5:10 Ro 14.8-9, na 2 Ko 5.15, na 1 Te 4.14

5:11 Iu 1.20

5:12 1 Ko 16.18, na Pil 2.29, na 1 Ti 5.17, na Ib 13.7, na 13.17

5:14 Gal 5.22, na 6.1-2, na Kol 3.12, na 2 Te 3.6, na 3.11, na 3.15, na Ib 12.12

5:15 ML 20.22, na Mt 5.39, na Ro 12.17, na 1 Ko 6.7, na 1 Pi 3.9

5:16 2 Ko 6.10, na Pil 4.4

5:17 Lk 18.1, na Epe 6.18, na Kol 4.2, na 1 Pi 4.7

5:18 Epe 5.20, na Kol 3.17

5:19 Epe 4.30, na 1 Ti 4.14, na 2 Ti 1.6

5:20 1 Ko 14.1, na 14.39

5:21 1 Ko 2.11, na 2.15, na Pil 4.8, na 1 Io 4.1

5:22 Iop 1.1, na 1.8, na 2.3

5:23 Ro 15.33, na 1 Ko 1.8, na Pil 4.9, na 1 Te 3.13, na 2 Te 3.16

5:24 1 Ko 1.9, na 10.13, na 2 Te 3.3

5:25 Kol 4.3, na 2 Te 3.1

5:26 Ro 16.16

© 2016 Pioneer Bible Translators