- Epesus
- <
- 2
- >

2
Aia menacrina meikramtaɨra Raraŋ Aetaniaca aimo moa aia Karaisap iarwara eacnande
1 Epe 4.18, na Kol 1.21 Kol 2.13Na ŋgaua ne ainta mitkara moca ne tɨpemb ŋgorikta makukarap, na anna ndo nenmo moca ne menacrina meikramtaɨr toc ndeacrina. 2 In 12.31, na Epe 5.6, na 6.12, na Kol 1.21, na 3.6-7, na Ta 3.3Ainda moca an mɨnna ne gan tiacarpaikna tɨpemb ŋgorikca raŋgaica taŋrena. Na ne riac tamuŋna ŋerŋgaur ŋgorikta ramoot paŋanna tɨpemb kirarira raŋgairenan. Na an ŋeroŋna gargara mandeaca ma meikramtaɨra Raraŋ Aetaniacna kammo nda ipuŋrenanmo, mina nikinik iroar inkarmo aiŋa morenan. 3 Ro 5.12, na Gal 5.16, na Kol 3.6, na Ta 3.3, na 1 Pi 4.3Na ŋgaua aia muruŋa an wiwitap eacrinan, na aia ndorita nikinik iroar bagrar ŋgorikta toŋtoŋgar tiŋgikca raŋgairenan. Na aia an iroar inkar bagrarapa aina toŋtoŋgarta iroara raŋgairena. Na an mɨnna aia aind ndeacri, an meikramtaɨra muruŋa an tɨpemb kirarira morinanna, mana opoik ŋgoreaca Raraŋ Aetaniaca aŋgɨ kocrorinanna, aia an aŋgɨna mɨn ŋgoin.
4-5 Lk 15.24, na 15.32, na Up 15.11, na Ro 5.6-10, na 6.4-5, na 6.13, na 10.12, na Epe 1.7, na 2.1, na 2.7, na Kol 2.12-13Na anna gidik, aina tɨpemb ŋgorikta makukara aimo mo menaca, aia menacrina. Na aia kocnaia menaca eacrena meikramtaɨr toc. Ainda moca Raraŋ Aetaniacna kakadmaina opotaca mɨnna tɨkca eacri, na ma aimo mamatŋi aniaca neaŋrina. Ri, ma aimo moca aia Karaisap iarwarna eteacna watap eacri. Na anna laŋ, Raraŋ Aetaniacna kakadmaina opotac mbuŋa ma aimo mac nda aŋgɨrina. 6 Epe 1.20, na Kol 2.12Ainda moca ma aimo Karais Iesusap moa ŋgeprinan. Ri, ma aimo moca aia Karaisap mana tamuŋna auŋna gagrirta ramoot paŋanna, mbiracrena taupca aia manap mbiracrinan. 7 Epe 1.7Na Karais Iesusna aiŋ mbuŋa ma aimo an tɨp kirar laŋa morenan, ainda moca ma ndona kakadmai bagaraniacmo aia meikramtaɨra Iesusmo rɨpacrenanmo, iŋmbaina mɨnmo ma memetmbaca wandacnandet. 8 In 4.10, na Ro 4.16, na 10.14-17, na Pil 1.29, na 2 Ti 1.9, na Ib 6.4Na ne Karaisa rɨpacri tik, Raraŋ Aetaniacna kakadmai mbuŋa ma nenmo mac nda aŋgɨrinan. Na nemo mac nda aŋgɨrina aiŋa, ne ndori puŋga mba mori, wanaiŋ. Anna ma nenmo wanaiŋa neaŋrina aiŋ. 9 Ro 3.20, na 3.27, na 4.2, na 1 Ko 1.29-31, na 2 Ti 1.9Aintik anna nena aiŋa morena opoikca wanaiŋ. Ainda moca ramoot ianna ma ndona i aŋgɨ ŋgepna mɨnna wanaiŋ. 10 1 Ko 3.9, na 2 Ko 5.5, na 5.17, na Epe 4.24, na Ta 2.14Ainda moca Karais Iesus mbuŋa ma aimo moca, aia meikramtaɨr ŋgaib tarurina. Te, aia tɨp kirar laŋna taupca taŋna, na anna ma ŋgaua ainanmo kocroca aia an mbuŋa taŋnandet.
Iesusa puŋnaŋgepca morena tɨp kirarmo moa kecarica an tumbunniŋmo aŋgɨa kabe mamori
11 Ro 2.28-29, na 1 Ko 12.2, na Epe 5.8, na Kol 1.21Ainda moca ne lamŋirenan, Iudana wiwitna ramtaɨra mina ndorita paɨr puŋga ndorita tikemb iŋirmo katacrena. Na mina nenmo gaindoprena, “Ne tikiŋita mba katacrena ramtaɨr.” Na an kambca mina ndorita tikembca morina tɨpemb kirarir. Ainda moca ne matau lamŋi, atua ne Iudana meikramtaɨr wanaiŋ ndeacri, 12 Ro 9.4, na 9.8, na Gal 4.8, na Epe 4.18, na Kol 1.21, na 1 Te 4.5, na 4.13aintik an kɨdrɨkca ne Karaismo tawanmbaica eacrina. Na ne Israelna wiwitmo raekmbai ndeacrinan. Na an mɨnna Raraŋ Aetaniaca Israelnanmo kam leaca minmo babuatnanna, ne minmo raekmbai ndeacrena. Na ne gan tiacarpaikca eacri, na ne iŋmbaia lambina reac laŋ ian ŋgocor. Aintik ne Raraŋ Aetaniacmo lamŋi ŋgocor. 13 Gal 3.28, na Epe 2.17, na Kol 1.20Ainda moca atua ne tawanmbaica eacrina. Na mandeaca Karaisna racainda nenmo aŋgɨca kɨpca ne Karais Iesusap mɨkri, na ne Raraŋ Aetaniacmo rambuŋ ŋgoinna eacrena. 14 Ais 9.6, na Mai 5.5, na In 16.33, na Up 10.36, na 1 Ko 12.13, na Kol 1.20, na 2.14Na Karaisa ndo aimo moca aia nikinik iro wetwetta eaca, mbibirac laiŋga eacrenan. Na ŋgaua Iudanaŋgepca mina kabena wiwitnanmo puŋnaŋgepca morinan, ainda moca an puŋnaŋgepna tɨp kirara, ma wuoca moca, Iudananapa kabena wiwitna meikramtaɨrmo rɨkca wɨtɨkca eacrenan. Na Karaisna tik mbuŋa ma an wuocmo rɨŋga irikca ma an puŋnaŋgepna tɨp kirara moca maiatna. Ri, ma an wiwitniŋmo moca maniŋa wiwit kabe malaruat. 15 2 Ko 5.17, na Gal 6.15, na Epe 4.24, na Kol 1.20-22, na 2.14, na 2.20Na ma ndona tik umbum mbuŋa ma Tɨp Wandɨkapa mana kamb tɨpembapa wandɨk tɨkrena tɨpembca ma mo kecaririna. Na ma ainda morinanna, ma an wiwitniŋmo aŋgɨca tumbunna tɨkca, mina ramoot ŋgam ian toc ndarunandet. Ri, an tɨpna kirar mbuŋa ma aimo moca aia nikinik iro kabea eacnandet. 16 Sek 9.10, na Ro 6.6, na 8.3, na Kol 1.20, na 2.14Aintik ma ik nakeraca menacrinanna, ma an wiwitniŋmo aŋgɨca tumbun kabea tɨkca, tik kabea moatna. Na an ikna kekerac mbuŋa ma an atuna puŋnaŋgepna tɨp kirara ma mo menacrinan. 17 Ais 57.19, na Sek 9.10, na Up 2.39, na Ro 5.1Na ma kɨpca kam wembaŋ laŋmo gainda wiwitiatna, “Mandeaca ne nikinik iro wetwet kabea eacrenan.” Na an kam wembaŋ laŋa ma nenmo tawanmbaia eacrenanapa, rambuŋa eacrena meikramtaɨrmo, ma wiwitirinan. 18 Ro 5.2, na 1 Ko 12.13, na Epe 3.12, na Ib 4.16, na 1 Pi 3.18Na aia iro kabea eacrina, na anna Karais mbuŋa aia tumbun mbuniŋa Ŋeroŋ kabeap, na man mbuŋa ma taup gootca aia Aet ndambuŋa taŋi laruna mɨn.
Aia Iesusa rɨpacrena laiplacar aia Raraŋ Aetaniacna Kac gidik
19 Gal 6.10, na Epe 3.6, na Pil 3.20, na Ib 12.22-23Na mandeaca ne tiacarpaik ŋgocorta meikramtaɨrta kirara mba eacrenanna, wanaiŋ, ne Raraŋ Aetaniacna meikramtaɨr koinda eacrenan. Na ne Raraŋ Aetaniacna wiwitnan. 20 Mt 16.18, na 1 Ko 3.9-11, na Gal 2.9, na KIEK 21.14Ainda moca ne Raraŋ Aetaniaca morina kacna kirar. Na ma aimo up aŋgɨrena ramtaɨrapa, rambca morena ramtaɨrmo kacna witir toc aŋgɨa wɨtɨkrina. Na Karais Iesusa ma an kacna rɨkna wit. 21 1 Ko 3.16-17, na 2 Ko 6.16, na Epe 4.15-16, na Kol 2.19Na an kacna gagrira Karais nambatta eacrenan, aintik mina muruŋcamiŋa mataua mɨkca eacrena. Ainda moca Raraŋ Aetaniaca, ma an kaca moca taŋrena, na an kaca ma acnaica taŋrenan, na ma Raraŋ Aetaniacna Kaca eacnandet. 22 1 Pi 2.5Na ne toco, Karaisap mɨkca eacrena, aintik Raraŋ Aetaniaca nenmo aŋgɨca mana meikramtaɨrap mɨkrinan, te, ne mana kac gidik ŋgoin ndarunandet. Te, manapa Ŋeroŋ Ratta an kaca eacnandet.

- Epesus
- <
- 2
- >

2:1 Epe 4.18, na Kol 1.21

2:1 Kol 2.13

2:2 In 12.31, na Epe 5.6, na 6.12, na Kol 1.21, na 3.6-7, na Ta 3.3

2:3 Ro 5.12, na Gal 5.16, na Kol 3.6, na Ta 3.3, na 1 Pi 4.3

2:4-5 Lk 15.24, na 15.32, na Up 15.11, na Ro 5.6-10, na 6.4-5, na 6.13, na 10.12, na Epe 1.7, na 2.1, na 2.7, na Kol 2.12-13

2:6 Epe 1.20, na Kol 2.12

2:7 Epe 1.7

2:8 In 4.10, na Ro 4.16, na 10.14-17, na Pil 1.29, na 2 Ti 1.9, na Ib 6.4

2:9 Ro 3.20, na 3.27, na 4.2, na 1 Ko 1.29-31, na 2 Ti 1.9

2:10 1 Ko 3.9, na 2 Ko 5.5, na 5.17, na Epe 4.24, na Ta 2.14

2:11 Ro 2.28-29, na 1 Ko 12.2, na Epe 5.8, na Kol 1.21

2:12 Ro 9.4, na 9.8, na Gal 4.8, na Epe 4.18, na Kol 1.21, na 1 Te 4.5, na 4.13

2:13 Gal 3.28, na Epe 2.17, na Kol 1.20

2:14 Ais 9.6, na Mai 5.5, na In 16.33, na Up 10.36, na 1 Ko 12.13, na Kol 1.20, na 2.14

2:15 2 Ko 5.17, na Gal 6.15, na Epe 4.24, na Kol 1.20-22, na 2.14, na 2.20

2:16 Sek 9.10, na Ro 6.6, na 8.3, na Kol 1.20, na 2.14

2:17 Ais 57.19, na Sek 9.10, na Up 2.39, na Ro 5.1

2:18 Ro 5.2, na 1 Ko 12.13, na Epe 3.12, na Ib 4.16, na 1 Pi 3.18

2:19 Gal 6.10, na Epe 3.6, na Pil 3.20, na Ib 12.22-23

2:20 Mt 16.18, na 1 Ko 3.9-11, na Gal 2.9, na KIEK 21.14

2:21 1 Ko 3.16-17, na 2 Ko 6.16, na Epe 4.15-16, na Kol 2.19

2:22 1 Pi 2.5

© 2016 Pioneer Bible Translators