- 1 Korin
- <
- 4
- >

4
Kacootta ma ndo ŋgoinna ndona aiŋna ramootmo ritrirena
1 Lk 12.42, na 1 Ko 3.5, na 2 Ko 6.4, na Ta 1.7, na 1 Pi 4.10Na ne gaind ŋgoinna matau lamŋi, aia Karaisna aiŋna ramtaɨr. Na aia Raraŋ Aetaniacna iŋgorocatna kambta matau raupŋina aiŋap. 2 Lk 12.42Na ramootta kabena ramootna aiŋa raupŋinan, ma ndona ramoot paŋanna kam ŋgoin matau raŋgairena. 3 Ainda moca ne aukna tɨpemb kirarirmo ritri ndop te, co, meikramtaɨra aukna tɨpemb kirarirmo ritri waparacna ra mbuŋa tɨkca ritri te, anna reac tekernoc. Na auk toco ndona tɨpemb kirarira mba ritrirenanna. 4 Iop 9.2, na Ŋap 143.2, na ML 21.2, na Ro 4.2Na anna gidik, aku ndona tɨp ŋgoreac ianna lamŋi ŋgocor, ainda moca mina gainda mba mbopitndai, “U ramoot wandoŋ.” Na aukmo ritri waparaca moca watna aiŋa anna Kacootna aiŋ niŋgik. 5 Ro 2.1, na 2.29, na 1 Ko 3.8, na 2 Ko 5.10, na KIEK 20.12Na ritri waparacna ra mba larureke, aintik ne kabena meikramtaɨrta tɨpemb kirarirmo kai ritri teac. Na ne Kacootna ndabi, ma kɨpnande. Ma an neaup inikca iŋgoroca eacrena reikmo, ma muruŋ naaŋgɨca larui memetaca tɨknande. Na ma meikramtaɨrta iroar inkarmo moi waekenande. Na oit ianna Raraŋ Aetaniaca meikramtaɨrmo muruŋcamiŋmo kabe kabena irembmo aŋgɨ ŋgepnandet.
Korinnanda ndorita i aŋgɨra ŋgeprena
6 Ro 12.3, na 1 Ko 1.12, na 3.4, na 3.21Na ne Iesusa rɨpacrena laiplacar, aku nena iroar inkarmo otacna moca, ainda moca aku Apolos aŋna kamma an ndoprina. Na ne, aŋ ndamŋi te, nena tɨpemb kirarira wandoŋa mo, na Raraŋ Aetaniacna timbigta kapca mboprina kamna kirara raŋgai, na ne an kammo kai kunni werap teac. Aintik ne kai garuruca kabena ramoot ianna ia kai aŋgɨri ŋgep teac, na kabena ramootna imo kai mo ŋgocrai teac. 7 In 3.27, na Ro 12.6, na Ie 1.17, na 1 Pi 4.10Ainda moca u titoca moit? Na mandaia ndo unmo ramoot aniac ndaruna larapacatna? Na u mba Raraŋ Aetaniac ndambuŋa reac ianna mba aŋgɨrina ki, a? Na ŋarikca u gidikca Raraŋ Aetaniacna parna reikmo, u aŋgɨr mai te, na kaina moca u ndona i aŋgɨra ŋgeprena, na an reik u ndo moa larurina reik ki?
8 KIEK 3.17, na 3.21Na anna laŋ, nenmo reik laiŋga mɨn ŋgoinna tɨkrina. Na mandeaca ne reikca mɨnna tɨkca ne laŋ ŋgoin ki, ndeacre ki? Na mandeaca ne aimo kunda gagrirta ramtaɨrta paŋaindta kirar ki, ndeacre ki? Na ainda kari, aku toŋgorinanna ne gagrirta ramtaɨr paŋaind gidkar taru te, nena i toco gagrirta ramtaɨr paŋaind ndarua aia nenap eacna. 9 Ro 8.36, na 1 Ko 15.30-31, na 2 Ko 6.9, na Ib 10.33Na wanaiŋ ecte, aku gaind ndamŋirina Raraŋ Aetaniac, ma aimo up aŋgɨrena ramtaɨrmo iŋmbai ŋgoinna tɨkrina. Na aia ramtaɨrta kirar toc ndeacrena, na ritri waparaca aindoprina aia menacnande. Te, mina toŋgorinanna mina aimo meikramtaɨr muruŋna outapa mbaiŋna aiŋa morena ŋerŋgaurta outta tɨkca mo menacna. 10 Up 26.24, na 1 Ko 1.18, na 3.18Anna Karaisna i aŋgɨri ŋgepna, na aia ŋaŋaona ramtaɨr toc maeacreke. Na ne Karaisna tɨpemb kirarira lamŋirena landamŋina ramtaɨrta kirar. Na aia ndori gagrar kocor, na ne wɨtɨkca gagrarina. Na aia ndori iremb kocor, na ne ndori iremb anikap. 11 Up 23.2, na Ro 8.35, na 2 Ko 11.23-27, na Pil 4.12Na ŋgau ŋgoinna tɨkca kɨpca mandeacna mɨn, aia nik wataica eacrena, na aia puk amna logotta gagaraca eacrena, na aia tik ŋgapaoc urpembtan aoca eacrena. Na mina aimo pia ŋgocrairena, na aina matau mbiraca eacna taupemb kocor. 12 Ŋap 109.28, na Mt 5.44, na Up 18.3, na 1 Ko 9.14-15, na 1 Te 2.9, na 2 Te 3.8, na 1 Ti 4.10Na aia ndorita paɨr puŋga aiŋ aniac ŋgoinna morena. Na mina aimo komea mboprena, na aia Raraŋ Aetaniacmo min ŋgotacna digirena. Na mina aimo moa ŋgocrairena, na aia ndorita upemb mɨkca an makukar aŋgɨrena. 13 KN 3.45Na mina aimo kam tɨpemb ŋgorik koind toprena, na aia minmo kamb laiŋ tiŋgik ndoprena, na aimo ŋaŋawitna kirar toca moca meikramtaɨra aŋgɨca kecaririna. Na meikramtaɨrta lamnikca watreke, aia reac kokot ŋgoreacna kirar ndeacrena. Na aia aind ndeaca kɨpca mandeacna mɨn.
Pola toŋgorinanna Korinnanda mana tɨpemb kirarira raŋgai
14 Na aku an kam tirrinanna, nenmo moi numbira mo nake, mba mori. Wanaiŋ. Aku tiratnanna gaind, ne aukna mombonik tik, aku nenmo matŋia nenmo nena iroara moi pɨarna. 15 Up 18.11, na Gal 4.19, na Ie 1.18Mindacniŋ ramtaɨr wɨt ŋgoinna nenmo Karaisna tɨpemb kirarir raupŋi te, na ne ater wɨt kocor. Na Karais Iesus mbuŋa ne aukna mombonik taruatna, na an mɨnna aku nenmo kam wembaŋ laŋ wiwitiatna. 16 1 Ko 11.1, na Pil 3.17, na 1 Te 1.6, na 2 Te 3.9Aintik aku nenmo moi ŋgepca nenmo ndona tɨpemb kirarira watca raŋgaina moca. 17 Up 19.22, na Pil 2.19-22Na an mɨnɨŋna moca aku Timotimo, nen ndambuŋa mandaca kɨpatna. Na man tikca, ma aukna mooŋnuocna kirar, na ma Kacootna aiŋmo mataua raupŋirena. Aintik aku manmo matŋirena. Na ma ndo nena iroar inkarmo moi ŋgepnande, an tɨpemb kirarira aku Karais Iesusap mɨkna moca, na an tɨpemb kirarir puŋga aku Iesusa rɨpacrina auŋembta tumnambmo an mimitpac neaŋrena, minmo anna raŋgaina moca.
18 Na nena ndeida gaind ndamŋinandet, aku mba mac kɨpca nenmo mba mac watitndai, na nena ndeida ŋgepca tamtamma garururena. 19 Up 18.21, na 19.21, na 1 Ko 16.5, na 2 Ko 1.15, na 1.23, na Ib 6.3Ainda kari, anna Kacootna reac ma ndo toŋgo te, aku nenmo rambuŋ tɨki kɨpnande. Na aku kɨpekna mɨnna, aku mba an garururena meikramtaɨrta kamb mbarac nake mba kɨpri. Wanaiŋ. Aku kɨpca mina an gargar aniacna ŋgorenande, mina titocna gargarap? 20 1 Ko 2.4, na 1 Te 1.5Na Raraŋ Aetaniacna bubuoca, anna kam ndondopna reaca wanaiŋ. Wanaiŋ. Anna gargarapna reac. 21 Na ne toŋgorinanna, aku nenmo titocna kirara tɨki moit? Na ne toŋgorinanna, aku ndona monac tɨpap kɨpca nenmo an mbuŋa wandoŋait, ki? Co, ne toŋgorinanna, aku ndona mamatŋia nena neaŋca, nenmo kakadmaina iro wetwetap kɨpit?

- 1 Korin
- <
- 4
- >

4:1 Lk 12.42, na 1 Ko 3.5, na 2 Ko 6.4, na Ta 1.7, na 1 Pi 4.10

4:2 Lk 12.42

4:4 Iop 9.2, na Ŋap 143.2, na ML 21.2, na Ro 4.2

4:5 Ro 2.1, na 2.29, na 1 Ko 3.8, na 2 Ko 5.10, na KIEK 20.12

4:6 Ro 12.3, na 1 Ko 1.12, na 3.4, na 3.21

4:7 In 3.27, na Ro 12.6, na Ie 1.17, na 1 Pi 4.10

4:8 KIEK 3.17, na 3.21

4:9 Ro 8.36, na 1 Ko 15.30-31, na 2 Ko 6.9, na Ib 10.33

4:10 Up 26.24, na 1 Ko 1.18, na 3.18

4:11 Up 23.2, na Ro 8.35, na 2 Ko 11.23-27, na Pil 4.12

4:12 Ŋap 109.28, na Mt 5.44, na Up 18.3, na 1 Ko 9.14-15, na 1 Te 2.9, na 2 Te 3.8, na 1 Ti 4.10

4:13 KN 3.45

4:15 Up 18.11, na Gal 4.19, na Ie 1.18

4:16 1 Ko 11.1, na Pil 3.17, na 1 Te 1.6, na 2 Te 3.9

4:17 Up 19.22, na Pil 2.19-22

4:19 Up 18.21, na 19.21, na 1 Ko 16.5, na 2 Ko 1.15, na 1.23, na Ib 6.3

4:20 1 Ko 2.4, na 1 Te 1.5

© 2016 Pioneer Bible Translators